2. ลักษณะการประกอบธุรกิจ

2.1 ความเป็นมา

เมื่อวันที่ 30 กันยายน 2524 นายมินทร์ อิงค์ธเนศ (ผู้ก่อตั้ง) ได้ร่วมก่อตั้งบริษัทฯ ด้วยทุน

จดทะเบียนเริ่มแรก 2 ล้านบาท
ด้วยเล็งเห็นให้สอดคล้องกับนโยบายของรัฐบาลที่ต้องการให้ประเทศไทยเป็น Newly
Industrialised Country (NIC) เพื่อยกระดับความเป็นอยู่ของประชาชน
จึงได้เข้าสู่ธุรกิจระบบสำนักงานอัตโนมัติ (Office Automation)
เพราะระบบสำนักงานอัตโนมัตินี้มีความสำคัญต่อการพัฒนาธุรกิจทุกแขนง
โดยการนำเอาเทคโนโลยีที่ทันสมัย เข้ามาสนับสนุนระบบการทำงานในสำนักงาน
ซึ่งนับวันจะยิ่งทวีความสำคัญมากขึ้น

ในวันที่ 13 กันยายน 2536 บริษัทฯ
ได้เข้าจดทะเบียนในตลาดหลักทรัพย์แห่งประเทศไทยและหุ้นของบริษัทฯ เริ่มทำการซื้อขายในวันที่
16 กันยายน 2536

ในปี 2543 เมื่อมีการเปลี่ยนโครงสร้างผู้ถือหุ้นใหม่ บริษัทฯ จึงได้เปลี่ยนชื่อบริษัทฯจากเดิม บริษัท
สหวิริยา โอเอ จำกัด (มหาชน) เป็น บริษัท เอสวีโอเอ จำกัด (มหาชน)
เพื่อให้สอดคล้องในการแยกตัวออกจากกลุ่มสหวิริยาซึ่งเป็นผู้ถือหุ้นเดิม

และในปี 2550 เป็นปีครบรอบปีที่ 25 ของบริษัทฯ
บริษัทฯได้ปรับกลยุทธ์การทำธุรกิจให้เหมาะสมโดยการแตกธุรกิจออกไปเพื่อให้องค์กรมีขนาดกะทัดรัดและมีประสิทธิภาพในการบริหารที่ชัดเจนและรวดเร็วขึ้นโดยการแยกการประกอบธุรกิจที่ไม่เกี่ยวข้องกันออกไปดำเนินการต่างหาก
เช่นบริษัท เอสวีโอเอ จำกัด(มหาชน) จะมุ่งธุรกิจค้าส่งและบริการหลังการขายเป็นหลัก
โดยแยกงานรวบรวมระบบและงานประมูลแยกไปดำเนินธุรกิจที่บริษัท ดาต้าวัน
เอเชีย(ประเทศไทย) จำกัด ส่วนงานค้าส่งชิ้นส่วนคอมพิวเตอร์แยกไปดำเนินการธุรกิจที่บริษัท
เอซิส คิมพิวเตอร์ จำกัดและธุรกิจการให้บริการลีสซิ่ง และการให้บริการแฟคเตอริ่ง จำกัด
แยกไปดำเนินธุรกิจที่บริษัท ลีซ อิท จำกัด การมีบริษัทลูกจำนวนมากไม่ทำให้เอสวีโอเอด้อยค่าลง
การจัดโครงสร้างใหม่ทำให้การทำงานสอดประสานกัน เป็นปีที่ปรับปรุงภายในมาก แต่ก็คุ้มค่า

2.1.1 การเปลี่ยนแปลงและพัฒนาการที่สำคัญในเรื่องอำนาจการควบคุมบริษัท

ในปี 2549 ไม่มีการเปลี่ยนแปลงและพัฒนาการที่สำคัญในเรื่องอำนาจควบคุมบริษัทฯ
โดยทั้งนายมินทร์ อิงค์ธเนศและพันธมิตรธุรกิจ บริษัท แอพซิลอน เวนเจอร์ส พีทีอี จำกัด
ยังคงถือครองหุ้นจำนวน 351,574,300 หุ้นหรือคิดเป็นร้อยละ 40.78
ของทุนที่ออกและเรียกชำระแล้ว (862,040,000 หุ้น) นอกจากนี้ทั้งนายมินทร์ อิงค์ธเนศและบริษัท
แอพซิลอน เวนเจอร์ส พีทีอี จำกัด
ยังร่วมกันถือใบสำคัญแสดงสิทธิในการซื้อหุ้นสามัญของบริษัทฯอีกเป็นจำนวน 84,960,000
หน่วยหรือคิดเป็นร้อยละ 100 ของใบสำคัญแสดงสิทธิที่ยังไม่ได้ถูกใช้สิทธิ์(ซึ่งจะหมดอายุในปี 2554)
ซึ่งทั้งนายมินทร์ อิงค์ธเนศและบริษัท แอพซิลอน เวนเจอร์ส พีทีอี จำกัดยังครองหุ้นเสียงข้างมาก
และมีอำนาจควบคุมบริษัทฯ อยู่

2.1.2 การเปลี่ยนแปลงและพัฒนาการที่สำคัญในเรื่องการประกอบธุรกิจที่ผ่านมา

ในปี 2549 บริษัทได้ไปลงทุนในบริษัท ดาต้าวัน เอเชีย(ประเทศไทย) จำกัด เมื่อวันที่ 4 มกราคม
2549 เป็นต้นไป
เพื่อให้องค์กรมีขนาดกะทัดรัดและมีประสิทธิภาพในการบริหารที่ชัดเจนและรวดเร็วขึ้น บริษัท
ดาต้าวัน เอเชีย (ประเทศไทย) จำกัด ซึ่งเป็นผู้ให้บริการศูนย์ข้อมูลประมวลผลข้อมูล (Data
Center) และบริหารจัดการด้านเทคโนโลยีสารสนเทศ (Information Technology
Management)โดยบริษัทฯเข้าไปเป็นผู้ถือหุ้น 100%
และได้โอนย้ายกลุ่มธุรกิจที่ปรึกษาและวางระบบคอมพิวเตอร์ (SISBU),
กลุ่มธุรกิจบริการไอที(ITSSBU)และกลุ่มธุรกิจโครงการไอที (ITPSBU) ไปดำเนินการภายใต้
บริษัท ดาต้าวัน เอเชีย (ประเทศไทย) จำกัด (Data One)
เพื่อปรับองค์กรใหม่ให้สอดคล้องกับวัตถุประสงค์ข้างต้น
โดยเฉพาะเรื่องการเพิ่มความแข็งแกร่งและเสริมสร้างศักยภาพในการแข่งขัน
รวมไปถึงการสร้างรายได้ที่เพิ่มขึ้น เนื่องจากแนวโน้มธุรกิจทางด้าน Outsourcing
โดยเฉพาะในธุรกิจกลุ่มธนาคาร และบริษัทขนาดใหญ่ในตลาดหลักทรัพย์ฯ
มีความต้องการที่จะมีบริการด้านการสำรองข้อมูลมากยิ่งขึ้น ซึ่งตรงนี้เป็นจุดแข็งของ Data One
ซึ่งมีความพร้อมในเรื่องอุปกรณ์ต่างๆ ครบครัน และมีพนักงานที่เชี่ยวชาญด้านนี้โดยตรง
และจากการแยกการบริหารออกเป็น 2 บริษัท ยังจะส่งผลให้การประเมินผลงานทำได้ถูกต้อง
และชัดเจนยิ่งขึ้นอีกด้วย

นอกจากนี้ในวันที่ 5 มกราคม 2549 บริษัทฯได้เข้าลงทุนเพิ่มในบริษัท เอซิส คอมพิวเตอร์
จำกัด(เดิมชื่อ บริษัท เออีที เทคโนโลยี จำกัด)
โดยเข้าไปซื้อหุ้นจากผู้ถือหุ้นเดิมทั้งหมดคิดเป็นสัดส่วนถือหุ้นรวมร้อยละ 99.99 เพื่อให้บริษัทฯ
สามารถเข้าไปบริหารจัดการได้อย่างเด็ดขาด ซึ่งบริษัท เอซิส คอมพิวเตอร์ จำกัด
ประกอบธุรกิจค้าส่งชิ้นส่วนอิเล็กทรอนิกส์และอุปกรณ์คอมพิวเตอร์
ซึ่งนำเข้าจากต่างประเทศจากบริษัทชั้นนำต่างๆในประเทศไต้หวัน จีน และเกาหลี เป็นส่วนใหญ่
บริษัทฯเล็งเห็นว่าธุรกิจช่องทางการจำหน่ายชิ้นส่วนอิเล็กทรอนิกส์นี้ยังสามารถทำกำไรได้หากได้รับการบริหารจัดการที่ดี
และยังเป็นประโยชน์ต่อสายธุรกิจคอมพิวเตอร์ เอสวีโอเอ
ในการจัดหาชิ้นส่วนได้ในราคาต้นทุนที่ทำให้บริษัทสามารถแข่งขันได้

หมายเหตุ เมื่อวันที่ 25 สิงหาคม 2549 บริษัทฯ ได้เข้าลงทุนในบริษัท ลีซ อิท จำกัด
ในสัดส่วนถือหุ้นร้อยละ 100 ซึ่ง บริษัท ลีซ อิท จำกัด
ประกอบกิจการให้บริการด้านแฟคเตอริ่งและให้บริการด้านลีสซิ่ง
ซึ่งการเข้าลงทุนครั้งนี้จะทำให้เกิดความชัดเจนในการแบ่งแยกสายงาน(Business
Line)ที่ไม่เกี่ยวกับการทำธุรกิจคอมพิวเตอร์ที่เดิมดำเนินการในบริษัทฯเองออกไปดำเนินการภายนอก
อีกทั้งเป็นช่องทางลงทุนในการขยายธุรกิจ (Vertical Diversification)
รวมถึงยังช่วยเกื้อประโยชน์ในการเพิ่มธุรกิจให้แก่กลุ่มธุรกิจต่างๆของบริษัท
โดยเฉพาะอย่างยิ่งกลุ่มธุรกิจช่องทางการจำหน่าย IT Distribution Strategic Business
Unit (ITDSBU)และกลุ่มธุรกิจโครงการ ไอที IT Project Strategic Business Unit
(ITPSBU).ที่ทั้งลูกค้าและคู่ค้าของกลุ่มธุรกิจดังกล่าวมีความต้องการบริการทั้งแฟคตอริ่งและลิสซิ่งอยู่แล้ว

2.2 การประกอบธุรกิจ

ลักษณะการประกอบธุรกิจ

  บริษัทฯ และบริษัทในเครือดำเนินธุรกิจหลักเป็นผู้แทนจำหน่ายอุปกรณ์สำนักงานอัตโนมัติ (Office
  Automation) ตลอดจนให้คำปรึกษาและวางระบบคอมพิวเตอร์ครบวงจร
  โดยเป็นผู้แทนจำหน่ายคอมพิวเตอร์และอุปกรณ์ต่อพ่วงยี่ห้อชั้นนำ (Brand Name) ต่างๆ

  บริษัทฯ
  จัดสายงานเพื่อสร้างประสิทธิภาพให้องค์กรมีความคล่องตัวสูงเพื่อที่จะสามารถตอบสนองต่อความต้องการของลูกค้า
  โดยจัดแบ่งสายธุรกิจออกเป็น 7 สาย ตามความต้องการของกลุ่มลูกค้าดังนี้คือ

1.  กลุ่มธุรกิจช่องทางการจำหน่าย (IT Distribution Strategic Business Unit:
    ITDSBU)

  ลักษณะธุรกิจ

  ITDSBU ดำเนินธุรกิจด้านการจัดจำหน่ายสินค้าคอมพิวเตอร์ทั้ง Hardware และ Software
  ทั้งที่นำเข้าจากต่างประเทศและที่ผลิตภายในประเทศได้แก่ คอมพิวเตอร์ยี่ห้อ “SVOA” ที่ บริษัทฯ
  อาศัยทักษะและความเชี่ยวชาญในธุรกิจไอทีพัฒนาขึ้นจนเป็นที่ยอมรับในตลาดคอมพิวเตอร์และได้ผ่านการรับรองระบบคุณภาพมาตรฐานต่างๆ
  อาทิเช่น ISO 14000, ISO 9001, 2000, ISO 9002, FCC, NSTL เป็นต้น
  รวมถึงอุปกรณ์ต่อพ่วงยี่ห้อระดับสากลต่างๆ อาทิเช่น Epson, Roland, Autodesk, Mustek
  เป็นต้น นอกจากนี้ ITDSBU ยังให้บริการด้านการบำรุงรักษาและซ่อมแซมสินค้าไอที
  ด้วยการเป็นส่วนหนึ่งของเครือข่ายบริการของผู้ผลิตสินค้าจากต่างประเทศโดยได้รับความไว้วางใจจาก
  Epson, HP, Canon, Mustek, Roland, Lexmark, Toshiba, NEC, DELL
  แต่งตั้งให้บริษัทฯ เป็นศูนย์ให้บริการบำรุงดูแลรักษาผลิตภัณฑ์อย่างเป็นทางการ
  ซึ่งสามารถแบ่งช่องทางการจัดจำหน่ายของสายงาน ITDSBU สรุปได้ดังนี้

Dealer Channels 65% 

Modern trade Channels 29% 

Direct Sales Channel 1% 

Service Channel 3% 

Oversea Channels 2% 

ศักยภาพของธุรกิจ

  ITDSBU มีความเชี่ยวชาญในการบริหารการจำหน่ายสินค้าผ่านช่องทางการจำหน่ายต่างๆ
  ซึ่งมีเครือข่ายกระจายครอบคลุมทุกพื้นที่ทั่วประเทศ โดยมีตัวแทนจำหน่ายกว่า 1,000
  รายและจัดตั้ง “ศูนย์เอสวีโอเอ” ขึ้นในจังหวัดใหญ่ ๆ ในแต่ละภูมิภาคทั่วประเทศ 13 สาขา
  รวมทั้งการให้บริการแบบครบวงจรผ่านหน่วยบริการไอทีคลินิก 19 สาขา และศูนย์เอสวีโอเอ
  ออธอไรซ์ เซอร์วิส เซ็นเตอร์ 141 สาขา

  ตลาดโมร์นเทรด(Modern Trade)
  เป็นอีกช่องทางหนึ่งที่ปัจจุบันได้รับการตอบรับจากทางลูกค้าเป็นอย่างดี
  และมียอดขายเติบโตเพิ่มขึ้นอย่างต่อเนื่อง โดยบริษัท เอสวีโอเอ จำกัด (มหาชน)
  ได้มีการเปิดการค้าแห่งแรกที่ เทสโก้ โลตัส ในกลางปี 2002 จนถึงปัจจุบัน
  มีร้านค้าที่ทางบริษัทฯ ขยายการค้าขายเข้าไปเพิ่มขึ้น เช่น เทสโก้ โลตัส, พาวเวอร์บาย,
  คาร์ฟูร์, บิ๊กซี, คอร์ทส เม็กก้าสโตร์, เดอะมอลล์กรุ๊ป, แม็คโครออฟฟิศ เป็นต้น
  โดยทางบริษัทฯ ได้นำ สินค้าคอมพิวเตอร์ SVOA PC ซึ่งเป็นสินค้าที่ทางบริษัทฯ
  ผลิตและมีโรงงานเองอยู่ในประเทศไทย (ที่ราษฎร์บูรณะ)
  และสินค้าพริ้นเตอร์เอปสันเข้าไปจำหน่าย ซึ่งลักษณะการขายในร้านค้าเหล่านี้
  ลูกค้าสามารถเห็นสินค้าและได้รับการสาธิตสินค้าได้จากเจ้าหน้าที่ประจำการขาย (Sales PC)
  ของบริษัทฯ ในการให้ข้อมูลและคำแนะนำต่าง ๆ ประจำอยู่ในแต่ละร้านค้า
  โดยสินค้าที่ทางบริษัทฯ
  จัดทำจะเน้นในเรื่องการทำสเปคและราคาที่เหมาะสมตรงกับความต้องการของลูกค้า
  พร้อมทั้งการนำเสนอโซลูชั่น เพื่อสร้างความคุ้มค่าคืนกลับให้กับลูกค้าด้วย เช่น
  รุ่นโฟโต้แล็ปหรือการบันเดิลพริ้นเตอร์ออลอินวันไปกับการขายสินค้าคอมพิวเตอร์ เป็นต้น
  และการขายในลักษณะเช่นนี้ สิ่งสำคัญที่ลูกค้าต้องการ คือ ลูกค้าต้องการบริการหลังการขายที่ดี
  รวดเร็ว และครอบคลุมในพื้นที่การขาย ซึ่งเป็นจุดแข็งของทางบริษัทฯ
  ที่มีศูนย์บริการครอบคลุมทั่วประเทศอยู่แล้ว สามารถให้การบริการได้เป็นอย่างดี

  และปี 2549 บริษัทฯได้ปรับโฉมไอที คลินิกสู่ “มัลติแบรนด์ เซอร์วิส โพรไวเดอร์
  โดยเพิ่มการจำหน่ายสินค้าในกลุ่มไลฟ์สไตล์ดิจิตอลสมัยใหม่ครบวงจร
  พร้อมปรับโฉมลักษณ์เน้นการเติบโตทางธุรกิจ
  และพัฒนาคุณภาพบริการรับซ่อมคอมพิวเตอร์และอุปกรณ์ไอทีทุกยี่ห้อ โชว์ทุกขั้นตอนให้ลูกค้ามั่นใจ
  เป็นการอำนวยความสะดวกในการบริการหลังการขายให้กับลูกค้าที่ซื้อสินค้ายี่ห้อนั้นๆและยังครอบคลุมทุกพื้นที่ในประเทศไทย
  โดยบริษัทฯได้แต่งตั้งศูนย์บริการไอที คลินิกให้เป็นศูนย์บริการซ่อมเครื่องในระยะประกันนั้น
  ได้ใช้มาตรฐาน “SVOA Serve IT” ซึ่งเป็นมาตรฐานบริการของบริษัทฯ

กลุ่มลูกค้าของธุรกิจ

  กลุ่มลูกค้าหลักของ ITDSBU
  จะเป็นผู้ใช้งานคอมพิวเตอร์ทั่วไปจนถึงกลุ่มลูกค้าที่ดำเนินธุรกิจขนาดกลางและเล็กที่มีความต้องการสินค้าคุณภาพ
  นอกจากนี้ยังเพิ่มในส่วนของ

  คู่ค้าต่างประเทศ โดยตั้งแต่ปี 2547 บริษัทฯ ได้นำเสนอรูปแบบการทำธุรกิจภายใต้โมเดล

  “ Collaborate Model” แก่คู่ค้าแรกเริ่ม 5 ประเทศ ได้แก่ เนปาล ลาว อินโดนีเซีย
  ศรีลังกา และ

  บังคลาเทศ

  และในปี 2549 บริษัทฯยังได้รับการติดต่อจากผู้ค้าพีซีในประเทศอียิปต์
  ที่ต้องการพีซีของเอสวีโอเอไปติดชื่อสินค้าของตัวเอง แล้วทำตลาดในประเทศ
  รับโครงการของรัฐบาล”คอมมูนิตี้ พีซี” ถ้าหากบริษัทฯ เปิดตลาดที่อียิปต์ได้
  ก็จะเป็นการปูทางในการนำสินค้าไปขยายตลาดตะวันออกกลาง
  ทั้งยังช่วยเพิ่มมูลค่าการจัดการสินค้าและมีอำนาจการต่อรองจัดซื้อชิ้นส่วนประกอบเครื่องคอมพิวเตอร์ได้
  ซึ่งอยู่ระหว่างการเจรจา

  ซึ่งเป็นกลุ่มธุรกิจหลักของบริษัท เอสวีโอเอ จำกัด(มหาชน) บริหารงานโดย นายวีระ อิงค์ธเนศ
  ซึ่งดำรงตำแหน่งกรรมการและกรรมการผู้จัดการของบริษัท และนายสุรชัย สิทธิชัยวิจิตร
  ดำรงตำแหน่ง ผู้อำนวยการบริหารของบริษัท

2.  กลุ่มธุรกิจที่ปรึกษาและวางระบบคอมพิวเตอร์ (Systems Integration Strategic
    Business Unit: SISBU)

ลักษณะธุรกิจ

  ดำเนินธุรกิจให้บริการวางระบบคอมพิวเตอร์แบบครบวงจร
  เพื่ออำนวยความสะดวกแก่หน่วยงานราชการและหน่วยงานธุรกิจต่างๆ
  ด้วยเทคโนโลยีคอมพิวเตอร์ล่าสุด ที่ทันต่อการเปลี่ยนแปลงของโลกปัจจุบัน
  พร้อมกันนี้ยังให้บริการแบบ Outsource ด้านระบบคอมพิวเตอร์ต่างๆ
  เพื่อตอบสนองให้ตรงต่อความต้องการของลูกค้าทุกรูปแบบ(ได้โอนย้ายไปดำเนินกิจการในนาม
  บริษัท ดาต้าวัน เอเชีย(ประเทศไทย) จำกัด เมื่อวันที่ 4 มกราคม 2549
  แต่มีบางส่วนที่ยังต้องดำเนินการในนามบริษัทฯ
  เนื่องจากตามสัญญาบริการระยะยาวของงานโครงการต่างๆ)

ศักยภาพของธุรกิจ

  เนื่องด้วย SISBU
  เป็นพันธมิตรกับเจ้าของผลิตภัณฑ์ที่มีชื่อเสียงระดับโลกประกอบกับประสบการณ์ในธุรกิจด้านการวางระบบคอมพิวเตอร์
  (Systems Integration) มากว่า 20
  ปีจึงมีความสามารถที่จะนำเสนอเทคโนโลยีที่ได้รับการยอมรับจากทั่วโลกและบริการมาตรฐานระดับสากลแก่ลูกค้า
  โดย SISBU
  ดำเนินนโยบายด้วยการเป็นพันธมิตรกับคู่ค้าเพื่อเสนอสินค้าและบริการที่มีศักยภาพและประสิทธิภาพสูงสุดแก่ลูกค้า

กลุ่มลูกค้าของธุรกิจ

  กลุ่มลูกค้าหลักคือกลุ่มธุรกิจในภาคการเงินการธนาคาร การสื่อสารโทรคมนาคม

องค์กรข้ามชาติและองค์กรธุรกิจขนาดใหญ่

  ซึ่งเป็นกลุ่มธุรกิจที่ทางบริษัทฯได้โอนไปดำเนินการยังบริษัท ดาต้าวัน เอเชีย(ประเทศไทย)
  จำกัด บริหารงานโดย นายอดิศร แก้วบูชา
  ซึ่งดำรงตำแหน่งกรรมการและกรรมการผู้จัดการของบริษัท

3.  กลุ่มธุรกิจโครงการไอที (IT Project Strategic Business Unit: ITPSBU)

ลักษณะธุรกิจ

  ดำเนินธุรกิจด้านการจัดหาผลิตภัณฑ์ระบบคอมพิวเตอร์และอุปกรณ์ไอทีที่มีคุณภาพและราคาเหมาะสม
  ตรงตามความต้องการเพื่อเสนอให้แก่หน่วยงานราชการและองค์กรเอกชน
  โดยนำเสนอขายเป็นโครงการระบบเบ็ดเสร็จพร้อมทั้งทำการติดตั้งและการบริการหลังการขาย
  ตลอดระยะเวลาการใช้งานตามสัญญาเพื่อเป็นหลักประกันให้ลูกค้าของบริษัทฯ
  สามารถใช้งานระบบคอมพิวเตอร์ที่บริษัทฯส่งมอบให้อย่างมีประสิทธิภาพและประสบความสำเร็จในการดำเนินโครงการของหน่วยงานนั้น
  ๆ ต่อไป(ได้โอนย้ายไปดำเนินกิจการในนาม บริษัท ดาต้าวัน เอเชีย(ประเทศไทย”DataOne”)
  จำกัด เมื่อวันที่ 4 มกราคม 2549 แต่มีบางส่วนที่ยังต้องดำเนินการในนามบริษัทฯ เพราะ
  DataOne ยังไม่เป็นที่ยอมรับของหน่วยงานราชการและองค์กรเอกชน ต่างๆ
  ในด้านการนำเสนอขายเป็นโครงการระบบเบ็ดเสร็จพร้อมทั้งทำการติดตั้งและการบริการหลังการขาย
  เนื่องจากที่ผ่านมา DataOne มีชื่อเสียงในด้านการให้บริการศูนย์ข้อมูลประมวลผลข้อมูล(Data
  Center) และบริหารจัดการด้านเทคโนโลยีสารสนเทศ(information Technology
  Management )

ศักยภาพของธุรกิจ

  ประกอบด้วยบุคลากรชั้นนำด้านไอทีที่มีความสามารถในการเข้าถึงความต้องการของลูกค้าด้วยการติดตามดูแลงานของลูกค้าและเสนอสินค้าและบริการที่ตอบสนองความต้องการของลูกค้าได้อย่างสมบูรณ์แบบ
  พร้อมทั้งรักษาและกระชับความสัมพันธ์ตลอดจนความน่า

เชื่อถือที่สั่งสมกับลูกค้าเพื่อสร้างผลสำเร็จเชิงธุรกิจในระยะยาว

กลุ่มลูกค้าของธุรกิจ

  กลุ่มลูกค้าหลักของ ITPSBU ได้แก่หน่วยงานราชการ หน่วยงานรัฐวิสาหกิจ
  สถาบันการศึกษาและองค์กรเอกชนต่างๆ

  ซึ่งเป็นกลุ่มธุรกิจที่ทางบริษัทฯได้โอนไปดำเนินการยังบริษัท ดาต้าวัน เอเชีย(ประเทศไทย)
  จำกัด บริหารงานโดย นายกฤช กุลทรัพย์ไพศาล
  ซึ่งดำรงตำแหน่งกรรมการและผู้อำนวยการบริหารของบริษัท

4.  ไอที ซูเปอร์สโตร์ (IT Superstore)

ลักษณะธุรกิจ

  การประกอบธุรกิจในสายงานนี้ บริษัทฯ ได้ดำเนินการโดยบริษัท ไอที ซิตี้ จำกัด (มหาชน) หรือ
  “IT CITY” เป็นหน่วยงานกลยุทธ์ (Strategic Business Unit)
  ที่เป็นบริษัทร่วมทุนระหว่างบริษัท เอสวีโอเอ จำกัด (มหาชน) และกลุ่มบริษัทในเครือสหกรุ๊ป
  รวมถึงพนักงานและคู่ค้าของบริษัทฯ (ปัจจุบัน ณ วันที่ 30 ธันวาคม 2549 บริษัทฯ
  ถือหุ้นในสัดส่วนร้อยละ 33.56 ของทุนชำระแล้ว) โดยดำเนินการประกอบธุรกิจค้าปลีก
  (Superstore) เครื่องคอมพิวเตอร์ อุปกรณ์ต่อพ่วง
  รวมถึงสินค้าที่เกี่ยวข้องทางด้านไอทีแบบครบวงจร ภายใต้ชื่อทางการค้าว่า “ไอที ซิตี้”
  ซึ่งเป็นร้านค้าปลีกในรูปแบบไอที ซุปเปอร์สโตร์ ภายใต้สโลแกนว่า “เมืองเทคโนโลยีครบวงจร”
  (The IT Superstore) โดยมีความหลากหลายของสินค้ากว่า 8,000 รายการ
  นอกจากเป็นร้านค้าปลีกแล้ว บริษัทยังเป็นร้านค้าส่ง (Wholesale)
  ให้แก่ลูกค้าร้านปลีกทั้งในเขตกรุงเทพมหานครและต่างจังหวัด
  โดยปัจจุบันบริษัทมีลักษณะการประกอบธุรกิจดังนี้

  1. เป็นศูนย์ค้าปลีกจำหน่ายสินค้าประเภทคอมพิวเตอร์ และอุปกรณ์ต่อพ่วง
  รวมถึงสินค้าที่เกี่ยวข้องทางด้านไอทีแบบครบวงจร (One Stop Shopping IT Products)
  โดยจัดจำหน่ายเครื่องคอมพิวเตอร์และอุปกรณ์ต่อพ่วงยี่ห้อชั้นนำ
  โดยอุปกรณ์ต่อพ่วงกับคอมพิวเตอร์ที่สำคัญได้แก่ พริ้นเตอร์ สแกนเนอร์ กล้องดิจิตอล เป็นต้น
  ซึ่งประเภทของสินค้าหลักสามารถแบ่งได้เป็น 4 กลุ่มด้วยกัน คือ

-   กลุ่มคอมพิวเตอร์ (Computer) ประกอบด้วย คอมพิวเตอร์ตั้งโต๊ะ (Desk Top), โน้ตบุ๊ค
    (Notebook), แอลซีดี มอนิเตอร์ โดยบริษัทมีสินค้าหลากหลายยี่ห้อ อาทิเช่น เอเซอร์,
    คอมแพค, ไอบีเอ็ม, เอ็นอีซี, ชาร์ป, โซนี่, เอสวีโอเอ, โตชิบาเป็นต้น

-   อุปกรณ์ต่อพ่วง (Peripherals) ประกอบด้วย พริ้นเตอร์, สแกนเนอร์, โปรเจคเตอร์,
    Personal Digital Assistant (PDA) อาทิเช่น ปาล์ม และ พีซี พ็อคเก็ต,
    กล้องดิจิตอล, ลำโพง, CD-Writers, CD-ROM drive, ฮาร์ดดิสท์, โมเด็ม เป็นต้น

-   กลุ่มแอ็กเซสเซอรี่ (Accessories) ประกอบด้วย อินเตอร์เน็ต แพ็คเกจ, เม้าส์, แผ่น
    CD-ROM, แผ่น CDR, แผ่น CD-RW, ซอฟแวร์, หมึกพิมพ์, แผ่นกรองแสง, ปลั๊กไฟ,
    ดิสท์เก็ต, กระดาษ เป็นต้น

    -   กลุ่มสินค้าอื่นๆ (Others) ประกอบด้วยโต๊ะคอมพิวเตอร์, แฟกซ์, โทรศัพท์,
        เครื่องตัดสติ๊กเกอร์, เครื่องสำรองไฟ, เครื่องพิมพ์ฉลาก เป็นต้น

  2. เป็นศูนย์บริการซ่อม บำรุงดูแลรักษาอุปกรณ์คอมพิวเตอร์ จำหน่ายอะไหล่แท้จาก

ผู้ผลิต ให้บริการโดยช่างผู้เชี่ยวชาญ

ศักยภาพของธุรกิจ

  ด้วยความมุ่งมั่นในการดำเนินธุรกิจเพื่อเป็นหนึ่งในผู้นำธุรกิจค้าปลีกขนาดใหญ่ (Superstore)
  สินค้าประเภทไอทีด้วยผลกำไรที่เติบโตอย่างยั่งยืน (One of The IT Superstore Leaders
  with Sustainable Profit) โดยในปี 2549 บริษัทจะมีจำนวนสาขาทั้งสิ้น 30 สาขา
  ทั่วประเทศ ซึ่งจะทำให้บริษัทได้รับประโยชน์จากการประหยัดในเชิงธุรกิจ (Economy of
  Scale) เพิ่มขึ้น โดยบริษัทคาดว่าจะมีสัดส่วนต้นทุนการดำเนินงานที่ลดลง
  และยังคาดว่าบริษัทจะมียอดขายที่มากขึ้น
  และสามารถรักษาอันดับการเป็นผู้จัดจำหน่ายที่มีมูลค่าซื้อสินค้าสูงเป็นอันดับแรก (First Tier)
  เป็นการซื้อสินค้าจากบริษัทผู้ผลิตและผู้จัดจำหน่ายโดยตรง
  ซึ่งส่งผลให้บริษัทได้รับส่วนลดในการซื้อสินค้าที่มากกว่า
  ทำให้บริษัทมีความสามารถในการทำกำไรสูงขึ้น นอกจากนี้
  บริษัทมีความมุ่งมั่นอย่างต่อเนื่องในการนำเสนอสินค้าและบริการให้มีความหลากหลายภายใต้แนวคิด
  " One Stop Shopping

กลุ่มลูกค้าของธุรกิจ

  ตามที่ลักษณะการประกอบธุรกิจเป็นการค้าปลีกในรูปแบบซุปเปอร์สโตร์ ดังนั้น
  นโยบายการดำเนินธุรกิจของบริษัทจึงมุ่งเน้นที่การขายตรงแก่ผู้ใช้สินค้ารายย่อยโดยตรง
  (Personal User) ซึ่งประกอบด้วย ลูกค้ากลุ่มครอบครัว นักเรียน นักศึกษา
  และธุรกิจขนาดย่อม (SME) เป็นหลัก ซึ่งจะแตกต่างจากลักษณะการประกอบธุรกิจของ
  เอสวีโอเอ ซึ่งจะมุ่งเน้นในการขายสินค้าและบริการให้แก่ หน่วยงานราชการ
  องค์กรและบริษัทเอกชน ขนาดใหญ่ แต่ก็จะมีกลุ่มลูกค้าเป้าหมายบางส่วนเหมือนกับเอสวีโอเอ คือ
  กลุ่มธุรกิจขนาดย่อม (SME)

  ซึ่งเป็นกลุ่มธุรกิจที่บริษัทได้เข้าร่วมลงทุนกับกลุ่มบริษัทในเครือสหกรุ๊ป
  รวมถึงพนักงานและคู่ค้าของบริษัท ซึ่งบริหารงานโดย นายเอกชัย ศิริจิระพัฒนา
  ซึ่งดำรงตำแหน่งกรรมการและกรรมการผู้จัดการของบริษัท

  5. กลุ่มธุรกิจบริการไอที (IT Service Strategic Business Unit: ITSSBU)

  ลักษณะธุรกิจ

  กลุ่มธุรกิจบริการไอที เป็นหน่วยงานใหม่ที่จัดตั้งขึ้นในปี 2548
  ดำเนินธุรกิจในด้านการให้บริการวางระบบคอมพิวเตอร์แบบครบวงจร
  เพื่ออำนวยความสะดวกแก่หน่วยงาน

  ราชการและหน่วยงานธุรกิจต่างๆ ด้วยเทคโนโลยีคอมพิวเตอร์ล่าสุด
  ที่ทันต่อการเปลี่ยนแปลงของโลกปัจจุบัน พร้อมกันนี้ยังให้บริการแบบ Outsource
  ด้านระบบคอมพิวเตอร์ต่างๆ เพื่อตอบสนองให้ตรงต่อความต้องการของลูกค้าทุกรูปแบบ

  ศักยภาพของธุรกิจ

  ด้วยบุคลากรที่มีขีดความสามารถที่ได้รับการพัฒนาและความร่วมมือจากเจ้าของ

  ผลิตภัณฑ์โดยตรง รวมถึงศูนย์ข้อมูลประมวลผลข้อมูล (Data Center)
  และบริหารจัดการด้านเทคโนโลยีสารสนเทศ (Information Technology Management)
  ขนาดใหญ่ที่บริษัทฯลงทุนในบริษัท ดาต้าวัน เอเชีย (ประเทศไทย) จำกัด ดังนั้น
  บริษัทฯจึงเป็นผู้ให้บริการวางระบบคอมพิวเตอร์แบบครบวงจรสำหรับโครงการขนาดใหญ่
  ซึ่งมีระยะเวลาของโครงการมากกว่า

  1 ปี (Long term turn key over a year project) พร้อมทั้งให้บริการ outsource
  แบบครบวงจร ประกอบไปด้วย Application outsourcing, Full IT outsourcing,
  Disaster Recovery Center (DRC) เป็นต้น นอกจากนี้ยังให้บริการ Web Hosting,
  Data Center Facilities Management อีกด้วย

  กลุ่มลูกค้าของธุรกิจ

-   ธนาคารต่าง ๆ โดยเฉพาะอย่างยิ่งธนาคารใหม่
    ที่ได้รับการอนุมัติจากธนาคารแห่งประเทศไทยให้จัดตั้งเป็นธนาคารเพื่อดำเนินธุรกิจทางด้านการธนาคาร
    สำหรับงานทางด้าน application outsourcing เช่น ระบบงาน core banking,
    ระบบ ATM, ระบบ credit card, Internet banking เป็นต้น

-   โรงงานอุตสาหกรรม สำหรับงานทางด้าน application outsourcing และ Web
    services

-   บริษัทข้ามชาติ (multi-national company) สำหรับงานทางด้าน Web services

-   หน่วยราชการ สำหรับบริการทางด้าน outsourcing และการให้คำปรึกษา(consulting
    services)

ซึ่งเป็นกลุ่มธุรกิจที่ทางบริษัทฯได้โอนไปดำเนินการยังบริษัท ดาต้าวัน เอเชีย (ประเทศไทย) จำกัด
บริหารงานโดย นายโจเซฟ โฮ(Mr. Joseph Ho) ซึ่งดำรงตำแหน่งรอง
ผู้อำนวยการบริหารของบริษัท

  6. กลุ่มธุรกิจช่องทางการจำหน่ายชิ้นส่วนอิเล็กทรอนิกส์

  ลักษณะธุรกิจ

ดำเนินธุรกิจจำหน่ายชิ้นส่วนต่างๆสำหรับอุตสาหกรรมเทคโนโลยีสารสนเทศและอิเล็กทรอนิกส์ที่นำเข้าจากต่างประเทศ
เช่น ประเทศไต้หวัน จีน เกาหลี
และยังให้บริการด้านการขายอย่างมืออาชีพและการบริการด้านการตลาดให้กับผู้ผลิตส่วนประกอบสำหรับอุตสาหกรรมเทคโนโลยีและอิเล็กทรอนิกส์

  ศักยภาพของธุรกิจ

  ปัจจุบันอุตสาหกรรมเทคโนโลยีสารสนเทศประเทศไทยมีการเติบโตอย่างต่อเนื่อง
  ดังนั้นความต้องการด้านอุปกรณ์และส่วนประกอบสำหรับอุตสาหกรรมนี้จึงมีเพิ่มขึ้นเช่นกัน
  กลุ่มธุรกิจช่องทางการจำหน่ายชิ้นส่วนอิเล็กทรอนิกส์สามารถให้บริการผลิตภัณฑ์และการบริการอย่างมีคุณภาพแก่ลูกค้า
  ชิ้นส่วนอิเล็กทรอนิกส์จะถูกนำเข้ามาจากต่างประเทศไปสู่ลูกค้าที่มีความต้องการการจัดส่งและการบริการภายในประเทศ

  กลุ่มลูกค้าของธุรกิจ

  กลุ่มลูกค้าหลักของชิ้นส่วนอิเล็กทรอนิกส์คือ บริษัทต่างชาติและบริษัทอื่นๆ ในประเทศไทย
  ในขณะที่กลุ่มลูกค้าหลักด้านชิ้นส่วนคอมพิวเตอร์คือ กลุ่มบริษัทผู้ประกอบคอมพิวเตอร์เพื่อจัดจำหน่าย
  ร้านค้าส่ง ร้านค้าปลีกย่อยและผู้ใช้คอมพิวเตอร์ ซึ่งประกอบและอัพเกรดคอมพิวเตอร์ด้วยตนเอง

  ซึ่งเป็นกลุ่มธุรกิจที่ทางบริษัทฯได้โอนไปดำเนินการยังบริษัท เอซิส คอมพิวเตอร์ จำกัด
  บริหารงานโดยนายฮู ไท ซาน ซึ่งดำรงตำแหน่งกรรมการและกรรมการผู้จัดการของบริษัท

7. กลุ่มธุรกิจลีสซิ่งและแฟคเตอริ่ง

  ลักษณะธุรกิจ

ดำเนินธุรกิจให้บริการสินเชื่อหมุนเวียนระยะสั้น
เพื่อตอบสนองความต้องการเงินทุนในการนำไปหมุนเวียนการบริหารธุรกิจโดยการให้บริการในรูปแบบการรับซื้อหนี้การค้า(Factoring)
บริการลีสซิ่ง (Leasing) และการบริการเช่าซื้อ(Hired Purchase)

  ศักยภาพของธุรกิจ

บริษัทฯได้โอนย้ายนายสมพล เอกธีรจิตต์
ซึ่งมีความเชี่ยวชาญด้านการเงินและมีประสบการณ์ในด้านการทำงานเกี่ยวกับธุรกิจแฟคเตอริ่งและลีสซิ่งมาบริหารงานเป็นธุรกิจที่เปิดมาเพื่อเอื้อประโยชน์ในการเพิ่มธุรกิจให้แก่กลุ่มธุรกิจต่างๆของบริษัท
โดยเฉพาะอย่างยิ่งกลุ่มธุรกิจช่องทางการจำหน่าย IT Distribution Strategic Business
Unit (ITDSBU) และกลุ่มธุรกิจโครงการไอที IT Project Strategic Business Unit
(ITPSBU)
ที่ทั้งลูกค้าและคู่ค้าของกลุ่มธุรกิจดังกล่าวมีความต้องการบริการทั้งแฟคเตอริ่งและลิสซิ่งอยู่แล้ว

  กลุ่มลูกค้าของธุรกิจ

  กลุ่มลูกค้าหลักของการให้บริการแฟคเตอริ่งและลีสซิ่งส่วนใหญ่เป็นลูกค้าและคู่ค้าของกลุ่มธุรกิจช่องทางการจำหน่าย
  IT Distribution Strategic Business Unit (ITDSBU) และกลุ่มธุรกิจโครงการไอที
  IT Project Strategic Business Unit (ITPSBU)

  ซึ่งเป็นกลุ่มธุรกิจที่บริษัทลงทุนเพื่อเป็นการขยายธุรกิจทั้งยังเอื้อประโยชน์ในการเพิ่มธุรกิจให้แก่กลุ่มธุรกิจต่างๆของบริษัทบริหารงานโดย
  นายสมพล เอกธีรจิตต์ ซึ่งดำรงตำแหน่งกรรมการและกรรมการผู้จัดการของบริษัท

2.3 โครงสร้างรายได้

โครงสร้างรายได้ของบริษัทฯ ในระยะ 3 ปีมีดังนี้

(หน่วย:ล้านบาท)

+-------------------------+-------+------+---+-----+----+------+-----+
| สายผลิตภัณฑ์/ กลุ่มธุรกิจ      | ด     | 2549 |   | 2   |    | 2547 |     |
|                         | ำเนินก |      |   | 548 |    |      |     |
|                         | ารโดย |      |   |     |    |      |     |
+-------------------------+-------+------+---+-----+----+------+-----+
|                         |       | ร    | % | รา  | %  | ร    | %   |
|                         |       | ายได้ |   | ยได้ |    | ายได้ |     |
+-------------------------+-------+------+---+-----+----+------+-----+
| ช่องทางการจัดจำหน่าย       | I     | 2    | 4 | 2,  | 61 | 2    | 54  |
|                         | TDSBU | ,755 | 9 | 846 |    | ,246 |     |
+-------------------------+-------+------+---+-----+----+------+-----+
| ที่ป                      | SISBU | 1    | 1 | 923 | 20 | 1    | 26  |
| รึกษาและวางระบบคอมพิวเตอร์ |       | ,061 | 9 |     |    | ,054 |     |
+-------------------------+-------+------+---+-----+----+------+-----+
| โครงการไอที              | I     | 1    | 1 | 771 | 16 | 553  | 13  |
|                         | TPSBU | ,109 | 0 |     |    |      |     |
+-------------------------+-------+------+---+-----+----+------+-----+
| บริการไอที                | I     | 1    | - | 1   | -  | -    | -   |
|                         | TSSBU |      |   |     |    |      |     |
+-------------------------+-------+------+---+-----+----+------+-----+
| ส่วนแบ่งกำไรจากเงินลงท     | IT    | 60   | 1 | 43  | 1  | 40   | 1   |
| ุนในบริษัทร่วมตามวิธีส่วนได้เสีย | CITY  |      |   |     |    |      |     |
+-------------------------+-------+------+---+-----+----+------+-----+
| ช่องทางการ               | Asys  | 506  | 9 | -   | -  | 82   | 2   |
| จัดจำหน่ายชิ้นส่วนอิเล็กทรอนิกส์ |       |      |   |     |    |      |     |
|                         |       | 114  | 2 | 109 | 2  | 158  | 4   |
| รายได้อื่น                 |       |      |   |     |    |      |     |
+-------------------------+-------+------+---+-----+----+------+-----+
| รวม                     |       | 5    | 1 | 4,  | 1  | 4    | 100 |
|                         |       | ,606 | 0 | 693 | 00 | ,133 |     |
|                         |       |      | 0 |     |    |      |     |
+-------------------------+-------+------+---+-----+----+------+-----+
| อัตราการเติบโต            |       | 1    | 1 | 560 | 14 | (60) | (1) |
|                         |       | ,473 | 0 |     |    |      |     |
+-------------------------+-------+------+---+-----+----+------+-----+

2.4 เป้าหมายการดำเนินธุรกิจ

โดยปี 2550 นี้ บริษัทฯน่าจะทำยอดขายตลาดโน้ตบุ๊กเพิ่มจาก 16,000 เครื่องจากปีที่ผ่านมา เป็น
24,000 เครื่องจากประมาณการตลาดรวมโน้ตบุ๊ก 6–8 แสนเครื่อง เพิ่มจากระดับ 4-5
แสนเครื่องเมื่อปี 2549 ส่วนตลาดเครื่องตั้งโต๊ะเอสวีโอเอคาดว่าจะมียอดขายเพิ่มเป็น 1
แสนเครื่อง จากปีที่ผ่านมา 84,000 เครื่อง
ซึ่งมีแนวโน้มที่จะเห็นแทรนดี้พีซีเพิ่มและอาจเห็นเคสกับจอคอมพิวเตอร์รวมกัน
เพื่อให้มีขนาดเล็กและสวยงามและคาดว่าบริษัทจะรักษาส่วนแบ่งตลาด 8% เท่ากับปีที่ผ่านมา

ทั้งนี้บริษัทตั้งเป้ายอดรายได้โตขึ้นอีก 10% จากรายได้ปีที่ผ่านมา
โดยสัดส่วนรายได้มาจากเครื่องพีซีแบรนด์เอสวีโอเอเอง 65% จากปีที่ผ่านมา 60%
และที่เหลือเป็นธุรกิจการเป็นตัวแทนจำหน่ายสินค้าและธุรกิจบริการ
ซึ่งปีนี้จะมองหาการรับเป็นตัวแทนบริการให้กับธุรกิจข้ามชาติ โดยอาศัยเครือข่ายพันธมิตรที่ให้บริการ
และสาขาของบริษัท

ในปี 2550 บริษัทจะเน้นการพัฒนาประสิทธิภาพการให้บริการ, การพัฒนาคุณภาพ
โปรดักส์ทั้งเดสก์ท็อปและโน้ตบุ๊กให้มีความเป็นไลต์สไตย์มากยิ่งขึ้น
และพัฒนาด้านเซอร์วิสซึ่งถือเป็นจุดขายของบริษัทที่มีเซอร์วิสพาร์ตเนอร์อยู่กว่า 250 คนทั่วประเทศ

การตลาดหลักๆของบริษัทในปีนี้จะเป็นการทำตลาดในประเทศเป็นส่วนใหญ่
ส่วนการตลาดต่างประเทศจะเป็นแค่ 5%
ของเป้าหมายยอดขายทั้งนี้การแข็งตัวของค่าเงินบาทในปีที่ผ่านมาทำรายได้จากตลาดต่างประเทศได้ประมาณ
49 ล้านบาท จากการส่งออกไปยัง เนปาล อินโดนีเซีย ลาว ศรีลังกา